Διασελλάκι Γρεβενών

Για οικισμό με το ίδιο όνομα δείτε το λήμμα: Διασελλάκι Αιτωλοακαρνανίας

Το Διασελλάκι  (επίσημα Διασελλάκιον) είναι μικρό ορεινό χωριό του νομού Γρεβενών σε υψόμετρο 750 μέτρα το οποίο βρίσκεται στα νότια του νομού κοντά στα όρια με το νομό Τρικάλων. Απέχει 59 χλμ. ΝΑ. από τα Γρεβενά και 10 χλμ. ΝΔ. από τη Δεσκάτη. Ως οικισμός αναφέρεται επίσημα από το 1918 με το όνομα Σέλισμα και προσαρτήθηκε στην τότε κοινότητα Δεσκάτης. Το 1927 με το ΦΕΚ 206Α-28/09/1927 μετονομάζεται σε Διασελάκι. Σύμφωνα με το σχέδιο Καλλικράτης, μαζί με τη Δεσκάτη, τον Άγιο Γεώργιο και το Γήλοφο, αποτελούν τη δημοτική κοινότητα Δεσκάτης που υπάγεται στο δήμο Δεσκάτης και σύμφωνα με την απογραφή του 2011 έχει πληθυσμό 2 κατοίκους«ΦΕΚ αποτελεσμάτων ΜΟΝΙΜΟΥ πληθυσμού », σελ. 10552 (σελ. 78 του pdf).

Παραπομπές

Κατηγορία:Χωριά της περιφερειακής ενότητας Γρεβενών
Κατηγορία:Δήμος Δεσκάτης